Отвъд Северната дъга - MTB-BG.com\nмай 26, 2008 at 15:47.\nЗад това нежно и романтично заглавие се крият поредица от ХС маршрутчета извън дъгата на Околовръстното шосе на север от София.\nТова са маршрути както в полето между селата Локорско, Войняговци, Подгумер, и кв. Гниляне на гр. Нови Искър, така и из Софийска планина в карето между Гниляне, Реброво, Бакьово, Локорско. В района има както много леки ХС маршрути за начинаещи, така и почти FR изпълнения. Могат да се заформят кратки карания от по 15 км, които с лекота да прераснат в над 100 км преходчета. Селата в подножието на планината са на надморска височина от 510м за Гниляне до 590м за с. Войняговци. Най–високите върхове от запад на изток са Гола Глава (1102м), Дебели Дял (1130м) и Драгоната (1111м). При прекосяване на планината от юг на север може да се слезе на пътя свързващ с.Реброво със с.Бакьово и от там да се приберете през Искърското дефиле. Най-голямото предимство на района е липсата на кал. Почти веднага след стопяване на снеговете или след валежи по тези места може да се кара. Недостатък е липсата на питейна вода. Разстоянията в описанията са засичани с велокомпютър, а денивелациите са определяни по топографска карта.\nКънтри „Северна дъга“\nВойняговци – Подгумер\nПодгумер – Луково\nПодгумер – Билото (труден вариант)\nБилото над с.Войняговци – с. Бакьово\nПодгумер – Билото (лек вариант) – кв.Изгрев на гр.Нови Искър\nБилото над с.Подгумер – с.Батулия\nИзходна точка: с.Локорско\nКрайна точка: кв.Гниляне, Нови Искър\nДенивелация (изкачване): 150м (вариант 1) / 250м (вариант 2)\nТова е едно маршрутче между селата Локорско, Войняговци , Подгумер и Гниляне. Целта му е да избегнем максимално каране по „Околомръсното“ на София. Може да послужи за прибиране към София на каралите из Стара Планина до Локорско или като част от голямата дъга Кремиковци – Нови Искър – Доброславци. Описаната отсечка е кратка – между 6.7 и 10 км в зависимост от избрания вариант, но заедно с достигането до/от крайните точки до София се оформя едно приятно 40 до 100 км ХС за начинаещи.\nЗа начална точка избрах кръчмата (защо ли?) в северозападния край на с. Локорско. Поемаме по улицата на запад, като пропускаме две отбивки вдясно. Скоро асфалтът преминава в каменист път и леко се изкачва към полето. След 0.9км стигаме до партизански паметник. Пропускаме пътя вдясно.\nПътят тръгва надолу и после пак леко се изкачва. От 1.9км започва стръмно спускане с два завоя към с.Войняговци. Преминаваме моста и със събраната инерция преодоляваме кратката стръмнина по асфалта на ул. Спортист. Караме направо през центъра, покрай черквата и кметството (2.5км). На края на улицата завиваме вляво и се спускаме до първата асфалтирана пряка в дясно.\nКараме по земния път почти по равно, когато на третия километър започва спускане. Вляво от пътя има три последователни стръмнинки за допълнителна забава. Естествено, след спускането започва катерене, кратко, но интензивно.\nОт 3.5км започва спускането към с. Подгумер. Пътят устремно ни вкарва в селото, избираме си някоя от улиците в дясно и пресичаме реката по някой от трите моста. След 4.4км каране сме в центъра на с. Подгумер.\nОт тук имаме две алтернативи. Едната е по–кратка и лека, а другата с 3.5 км по-дълга и много по–забавна.\nОт центъра тръгваме наляво (към околовръстното шосе) и в някоя от преките или след края на селото завиваме надясно преди стопанския комплекс (4.9км). Караме по земния път, като след края на оградата на стопанството ви препоръчвам левия път. От 6.1км започва спускането към Гниляне и при 6.7км излизаме на главната улица там.\nОт центъра на Подгумер поемаме вдясно (към Стара Планина). Изкачваме се до последната спирка на рейса в селото. Продължаваме по асфалта към планината. След табелата за край на селото хубавият асфалт продължава вдясно, а ние поемаме нагоре по разбития път. Пропускаме отбивки в ляво и дясно, караме нагоре по „царския” път, докато не минем покрай хубава виличка с ограда от лепени каменни плочи. Около 1.5км от центъра на селото.\nПоемаме по отбивката вляво. Пътят се понася надолу през боровата гора.\nСлед 250 метра сме по левия път. На 670м сме по десния. Пътят на места е с локви, но заобикалянето им не е проблем. Има корени и камъни. Скоро излизаме от вилната зона. На 1.25км отляво към нашия път се присъединява друг. Ние обаче стремително се носим напред и надолу.\nСпускането приключва за 3.6км при главната улица на Гниляне.\nСрещу сливането на нашите два варианта има редица любопитни обекти, ползвани от кросаджиите.\nВариантите за прибиране от Гниляне към София са няколко:\n– през гр.Нови Искър – Доброславци – Обеля.\n– гр.Нови Искър- кв. Требич – Илиянци\n– Гниляне – околовръстното шосе за 500м на изток – с.Световрачене – Орландовци.\n– Гниляне – околовръстното шосе за 2 км на запад, път през полето за с. Кубратово – Орландовци.\nКръчмата в с.Локорско\nРазклонът във Войняговци\nРазклонът при вилата, гледан отгоре (Вариант 2)\nИнтересните (моторджийски) обекти край пътя\nВойняговци – Билото – Подгумер\nИзходна точка: с.Войняговци\nКрайна точка: с.Подгумер\nДенивелация (изкачване): 400м\nСело Подгумер е второто село след Гниляне по протежението на Северната дъга. Разположено е в подножието на Софийска планина. Отстои на 17 км от Централната гара на гр.София. До него може да се стигне и с автобус 21/22 от автогара Орландовци. От селото към билото на Софийска планина тръгват два основни пътя с няколко разклонения и сливания. Някои от тях са подходящи за качване, други за спускане. Разстоянието по тях до билото е между 7 и 8 км, а денивелацията между 400 и 500 метра.\nСело Войняговци се намира на 2 км източно от Подгумер. От него към билото тръгва един основен път. Маршрутът ще допаднат на любителите на ХС, обичащи катеренето и спускането. Карането по равно почти отсъства.\nПредимството на маршрута е, че раойнът е сух от най–ранна пролет. Само на отделни места може да се открият локви. Питейна вода по маршрута няма. Има жълта лентова маркировка до билото.\nТръгваме от последната спирка на рейса в горния край на с.Войняговци.\nПътят е асфалтов и доста стръмен. Пропускаме отклоненията вляво и дясно. След 1.3км стигаме до трафопост отляво на пътя. По–хубавият асфалт продължава наляво, но ние сме нагоре по разбития път. Редуват се няколко стръмни участъка с по–равни. На втория км от селото минаваме под електропровода с високо напрежение. Тук сме на 800м н.в.\nСледва още малко катерене и излизаме на обгледна полянка под един връх.\nТук имаме два варианта. При първия по най–добре очертания път леко обхождаме върха от южната страна в посока изток и го изкачваме. В този случай катеренето е малко повече. При втория вариант тръгваме по левия път и подсичаме върха от запад. По този път се задържат повечко локви.\nПътищата се сливат малко преди местността Ръждавица. Тя е мястото за събор на с.Войняговци. Има фургон, оставен за нуждите на ловната дружинка. Дотук сме изминали малко над половината път до билото и сме на 900м н.в. В продължение на километър следва почти равен участък от пътя. Пред нас има ново предизвикателство. След завой наляво пътят тръгва стръмно нагоре. Преодоляват се 100 метра денивелация, най–вече с бутане, но това е и краят на изтезанието.\nСкоро се разполагаме на билна полянка до основите на разрушена постройка. Наслаждаваме се на гледки към Витоша, Рила, Голема Софийска планина и Мургаш. Надясно (изток) са пътищата към вр.Готен, с.Бакьово, с.Локорско и Кремиковци. Наляво (запад) е нашият маршрут.\nМаркировката вече е червена. Караме през гора, като пътят все успява да намери как да тръгне нагоре. Стигаме до разклонение, указано със синя маркировка и евентуално табела (ако още стои) за с.Подгумер. Истинското удоволствие започва с достигането на гола стръмна поляна, в дъното на която се вижда малка постройка. Пътят е сравнително гладък, покрит с дребни камъчета и пръст и позволява да забравите за спирачките. Скоростта е висока. След почти километър спускане следва успокояване на страстите, караме по равно през гората. И ето, че стигаме до черешката на тортата.\nПътят излиза от гората и започва да се носи надолу през едри скали, завойчест, изровен, техничен. Един километър неподправено удоволствие!\nСледва горски участък, в който редуваме въртене и спускане през вилната зона. С наближаване на селото пътят става чакълест, но и наклонът подходящ да пуснем спирачките.\nТези, които се придвижват на самоход от София, имат още една опция. При излизането от гората поемаме по първото отклонение вдясно. То е преди хубава виличка с ограда от лепени камъни. Така ще удължим спускането с още 3 км и ще излезем в с.Гниляне. (Този участък е описан в „Кънтри Северна Дъга”).\nЗа тези, които ще се връщат до с. Войняговци, пътят продължава от последната спирка на рейса. Вляво стръмно спускаме по първата пряка и караме до края на асфалта на ул.”Татар махала”. Завиваме по уличката вдясно и при свършването на асфалта продължаваме по земния път към края на овощната градина.\nПри достигане на овощната градина, тръгваме по пътя надолу (юг) и се спускаме през полето до перпендикулярен път, свързващ селата Подгумер и Войняговци. Няма опастност от объркване, тъй като целият ландшафт се вижда като на длан. Равният път между селата е прекъснат от стръмно спускане в долината на поточе. Следва кратко катерене и след 400м сте в с.Войняговци.\nс.Подгумер – Кариерата – м.Балденица – Средния Рид – Преслапа – Билото – в.Гола глава –в. Турска Могила – с. Луково\nДенивелация (изкачване): 600м\nПриятно ХС каране със средна до висока степен на натоварване при изкачване с продължителност 7.5км и продължително 9 км скоростно спускане по земен горски път. Вода за пиене има малко след средата на маршрута.\nПътят от с.Подгумер до билото на Софийска планина през Средния рид е най-приятният за изкачване. Пътуването по него събужда истинското усещане за планината. За начална точка избираме североизточния край на селото, където свършва улица „Татар махала”. При края на асфалта завиваме на изток и поемаме нагоре към овощната градина. С два разтеглени завоя земният път ни извежда на ръба на пясъчната кариера (0.7км). Наклонът е лек и приятен, пътчето върви между виличките и при 1.4км влиза в боровата гора. Изкачваме постепенно, като на места се появяват и кратки стръмни участъци. Гората от лявата ни страна е широколистна, а отдясно иглолистна. При 2.8км пътят изненадващо започва да се спуска. При 3.0км минаваме под стълбовете за високо напрежение. При 3.4км достигаме до реката и я преминаваме по дървеното мостче. Пътят обръща посоката си и започва да се изкачва с широк завой.\nЗапочва да се усеща стръмнината. При 4.5км отново минаваме под стълбовете за високо напрежение, но този път вече сме набрали солидна височина. При 5.5км внезапно изкачаме на билото на Средния рид. Пред нас се откриват гледки към зелените чукари на планината, но нас ни чака още катерене. Къде с каране, къде с бутане се добираме до върха над местността Преслапа (6.2км). Тук може да кажем, че мъките почти са приключили. Хвърляме се в едно 500 метрово стремително спускане и пътят ни се слива с „маркирания” път, свързващ с.Подгумер с билото.\nСледва почти километър изкачване и вече сме на билото.\nПоемаме по червената маркировка вляво (на север). Ако я следваме до края й, ще стигнем до с.Батулия. Спускането е изключително приятно като наклонът е лек, а на места и по-стръмен. Има дори участъци с леки изкачвания. След 10.5км от началото достигаме по билния път до разклон. Вдясно ще слезем в махалата Сирман на с. Батулия. Направо след 0.5км ще може да изкачим вр.Гола Глава (1102 м.) и да слезем в с.Батулия.\nНаляво поемаме към вр.Турска могила и с.Луково. Пътят е изключително приятен, покрит с много мека зелена трева. Минаваме през малка махаличка. Заобикаляме едно хълмче, на което има виличка и вятърен генератор. На това място има чешмичка вдясно от пътя (11.5км).\nСледва последното кратко изкачване и докато се наслаждаваме на гледките, пътят се понася надолу. Караме през гора в стръмни серпентини. Тези с хубавите спирачки и повечко кураж може да покажат чудеса от храброст по здравия наклон. Настилката е основно земна, но има и дребни камъчета, на места по пътя се срещат незначителни изравяния. Появата на вилички и преминаването на пътя в асфалтов ни подсказват, че наближава краят на удоволствието. Но не и преди да се юрнем с над 60км/ч по гладкия (не като в София) асфалт. Все пак трябва да сме нащрек за пешеходци и катерещи се автомобили. Краят на приключението е при моста над р.Искър на шосето София – Своге.\nВариантите за прибиране са с влак от гарите Луково или Реброво или на самоход по шосето (23 км до София). Или пък, ако не сте се наситили на катерене, да минете по маршрута Луково – Ромча – гр.Нови Искър през планината. Цялото мероприятие София (шосе) – с.Подгумер(земни пътища) – с.Луково – София (по шосе) ми отне (по–соро ми даде) по-малко от 4 часа. От тях чисто каране 3 часа и 1 час бране на мащерка. Изминато разстояние – 60 км.\nПодгумер – Билото\nИзходна точка: с.Подгумер\nТова е най–тежкия вариант за достигане на билото. Стръмни участъци се редуват с наклони от 30% в края на катеренето. Пътят е земен, на места с камъни, на други покрит участъци с шума и борови иглички. Вода за пиене по пътя няма. Подходящ е за крос-кънтристи, подготвящи се за по–сериозни карания. Пътят не представлява особен интерес за спускане, тъй като освен стръмнините не предлага други технически предизвикателства, освен ако не търсим чистата скорост.\nНачалната ни точка е последната спирка на рейса в с.Подгумер. Тръгваме по асфалтовия път нагоре. При табелката за края на селото хубавият асфалт продължанва вдясно, а ние тръгваме по разбития нагоре. Пропускаме една отбивка вляво. Леки изкачвания се редуват с равни участъци. Караме през вилната зона на селото. Може да следваме и синята маркировка, макар че е доста нарядко. След километър и половина пътят се разделя, като „оригиналният” (със синята маркировка) тръгво надясно. Ние поемаме наляво. Леките изкачвания започват да се редуват с по-трудни. На 3.35 км достигаме до високоволтовия електропровод. Оттук започва трудното.\nЛеките изкачвания изчезват за сметка на трудните. До края има и 4 изключително стръмни участъка с над 30% наклон, за щастие кратки.\nНа четвъртия километър пропускаме отбивка вляво, по нея също ще стигнем до билото. След поредното изкачване се появяват и приятни спускания, но за съжаление краят на катеренето още не е дошъл. Внезапно изкачаме на билния път. Наляво пътя води до вр.Гола Глава (1102м н.в.), с.Гниляне, с.Луково, с.Батулия. Надясно сме към Подгумер (маркираният път е подходящ за спускане), Войняговци, Бакьово, Локорско и Кремиковци.\nТова е част от ХС маршрут който може да бъде използван като етап от преход от Софийска към Голема планина или като вариант при обикаляне из Софийска планина. От крайната точка –Бакьово, може да се насочим на изток към долината на р.Елешница с прибиране през Локорско или Кремиковци. През с.Ябланица ще достигнем до в.Мургаш. През с. Огоя, към х. Лескова и от там към Бов или Лакатник. Ако поемем на запад от Бакьово може да се върнем на Билото през с. Батулия, покрай в.Гола Глава, или да слезем до Реброво и от там да се приберем с влак, по шосето или през Луково и Ромча през планината.\nДенивелация (изкачване): 150м\nДенивелация (спускане): 550м\nВ този участък вода за пиене няма. Техничните участъци са общо взето по избор, а маршрутът като цяло е лек.\nНай–директният път за достигане до изходната точка е от с. Войняговци. За осем километра се изкачваме до Билото през местността Ръждавица. Маркер ни е старият пилон за знаме пред съборената постройка при сливането на пътищата от Войняговци и главния билен път.\nПоемаме надясно (изток) и след 0.4 км сме по левия път. Обхождаме връх Дебели дел(1130 м.н.в.). Пътят навлиза в гората, настилката е земна. При 1.25км пропускаме отбивка вляво. Понасяме се по нанадолнището. Няма за кога да сваляме седалките защото след 600 метра излизаме на равна полянка. Следваме очертания път, който подсича леко ската. Ту се катери леко, ту се спуска. Настилката е песъчлива с дребен чакъл. При 2.3км пред нас се ширва открито било, примамливо подканящо ни да го изкатерим. Нагоре–надолу и в крайна сметка достигаме до връхче, увенчано с паметник на убити ятаци. Той е на 2.95км от началната точка.\nОт там започваме скоростно спускане по открития терен (даже на 3.3км има скокчета). При 3.4 км достигаме премката. Тук пътят е леко прикрит, но трябва да поемем вдясно. Пътят продължава по-равен и по-ясно очертан. При 3.75 км преминаваме покрай старинна къщичка. Караме върху килим от диви ягоди. Вече може и да свалим надолу седалките. Пътят е сравнително широк с почти постоянен наклон. Ако сте начинаещ байкър и в началото не можете да завивате в серпентини, то до края на спускането със сигурност ще сте усвоили това умение. Пътят предлага и различни предизвикателства държащи ни нащрек – съчки и клони, камъни, улеи, резки завои. И както всяко хубаво нещо и това има край. На 6.9 км от началната точка излизаме на шосето при с. Бакьово.\nНякои отстояния от крайната точка:\nс.Батулия (кръчмето до Паметника) – 5.4км\nс.Реброво – 9.1км\nСофия (Централна гара) по шосе – 39км\nМаршрутът може да се използва за бързо и леко изкачване до билото от с.Подгумер с последващо каране по него. Може да бъде направен точно в този вариант или просто втората му част да бъде използвана за прибиране след каране по билото.\nДължина: 14,35км (15,7км с качване до билото)\nДенивелация (изкачване): около 500м\nПътищата са преобладаващо земни, в последния километър скали и чакъл.\nВ средния сектор има на места локви и малко кал. Вода за пиене няма.\nОт последната спирка на автобуса в с.Подгумер поемаме нагоре по асфалта.\nСлед табелата за края на селото сме по левия (по-разбит) асфалтов път. При следващия разклон сме по десния път. Караме си по „царския” път през вилната зона, като може да ползваме и синята лентова маркировка. На 1.7км от началото има отклонение за с.Гниляне. Пропускаме го и си караме нагоре. От тук вече дебнем и караме по левите отклонения. При влизането в гората маркировката отпрашва по десния път, но днес тя не ни интересува. При 3.35км минаваме под стълбовете за високо напрежение. Ако при трудния вариант от тук започва гърченето, то при днешното каране мъките са зад гърба ни. При 4.1км сме по левия път.\nВ началото той е надолу, после изравнява и следват леки изкачвания и спускания. За съжаление този вариант страда от един недостатък. Тук–там по пътя има локви и кал. При 6.35 км от старта излизаме на Т –образно кръстовище. Вляво от нас има малко блатце. Ако тръгнем надясно при 7.03км излизаме на билото. Качването в началото е стръмно, но наклонът бързо се нормализира. Ако решим, че няма да караме по билния път, може да си спестим това качване.\nПреди да поемем наляво, нулираме километража, тъй като новата начална точка вече ни е при блатцето.\nВ продължение на 0.5 км се спускаме по пътя. Пропускаме отклонение вдясно. С леко изкачване обхождаме гористия Остри връх (984м н.в.).\nПри 0.91км излизаме на открито било, по което стремително се спускаме до премката, която е на 1.22км от подгумерския път. Следва леко изкачване до 1.53км, където сме по десния път. Спускаме се през гората до 2.69км, където отново сме по десния път. При 3.56км отново сме по десния път.\nПри 4.1км (скицата горе) пътя ни се среща с пътя от кв.Изгрев към с.Ромча. Сигурен показател са електропрововодите над главата ни. Завиваме по левия път. В продължение на километър и половина следваме жиците по най–романтичния и красив път в Западна Софийска планина. Караме по зелен килим под балдахин от брези, габър и ели.\nПри 5.43км (скицата горе) сме на характерното кръстовище под жиците. Продължаваме направо и надолу. При 5.78км ви препоръчвам да завиете рязко вляво. Ако обичате последните етапи от карането над с.Локорско (т.е. ако сте карали там, този участък ще ви се понрави много). Последните метри са доста чакълести, но при 7.03 км пътят ни се събира с друг път за билото, прегазваме поточето, следва сливане с още един път, вече асфалтов и сме в кв.Изгрев на гр.Нови Искър. Пътуването ни завършва при табелата за Психиатричната клиника „Св. Иван Рилски” до моста на р.Искър на 8.65 км от билото (8км от сливането с подгумерския път).\nРазстояние: 8.5 км\nДенивелация изкачване: 150м\nДенивелация спускане: 650м\nЧаст от ХС маршрут, служещ за връзка между Софийска и Голема планина. Може да се направи и като част от самостоятелен маршрут от с. Гниляне или с.Подгумер, с прибиране през Искърското дефиле. На места има червена маркировка. Вода по маршрута може да се намери в последната третина от пътя.\nНачалната точка на маршрута е билото над с.Подгумер, където излиза пътят от маршрута „Подгумер –Билото (Лек вариянт) –кв. Изгрев на гр. Нови Искър”. През първите 900 метра пътят леко се спуска, изравнява и след съвсем леко изкачване сме на нова обгледна позиция. Ако досега пътят е бил земен и мек, то сега се появяват и камъни. До 1.3км следва бързичко спускане в голям изтеглен завой. Изкачваме се леко, обхождайки връхче и на 1.85км подминаваме разклона вляво за Турска могила и Луково.\nНа 2.2км попадаме на „петте кьошета”. Поемаме по най–левия път. Настилката отново става предимно земна, почти без камъни. След кратко изкачване следва стремително спускане. На 3.0км вляво от нас остава самотна къщичка, а вдясно – разклонение на пътя, което подминаваме. След стотина метра пропускаме две изкачващи се отклонения. При 4.85км достигаме до подножието на партизански паметник в местността Марина мъртвина. Тук ако поемем по левия път, ще се спуснем в с. Реброво. Ние обаче се понасяме по десния. Главният път е добре очертан, бърз, на много места каменист. Стремително слиза в разтеглени серпентини. От него има редица второстепенни отклонения, които пропускаме. Те са по километри както следва: 5; 5.1; 5.9; 6.1; 6.3; 6.6. Споменавам ги само информативно, тъй като ще ви е трудно при по-висока скорост да се отклоните по тях. По-голям интерес предизвиква разклонът при 7.98 км. Там пътят надолу се влива под остър ъгъл отляво на нашия. Ние продължаваме напред и лееко нагоре до първия завой. Там е заложена като капан голяма локва. Следва още едно кратко спускане и пресичаме Батулийска река малко преди началото на селото.\nС маршрута „Билото над с.Подгумер – с.Батулия“ в общи линии се оформя картинката отвъд Северната дъга.\nРазбира се, има още десетки алтернативни на описаните пътища и голямо разнообразие от варианти, които търпеливо се спотайват. От най–ранна пролет до последните дни на есента Софийска планина ви очаква. Със своите сухи пътища, скалички, потящи изкачвания, стремителни спускания…\nА защо не да приемете и предизвикателствата на някои хубави зимни дни или да подирите прохлада в летните жеги.\nИ сега на истинските почитатели на крос-кънтрито бих искал да препоръчам един маршрут, от който ще усетят най–силно чара на планината.\nИзходна точка е с. Подгумер. Изкачваме билото през Средния рид („Подгумер – Луково”). Спускаме се до Батулия („Билото над Подгумер –Батулия”), продължаваме до Бакьово, откъдето качваме билото отново („Билото над Войняговци – Бакьово” в обратен вариянт). Спускаме се до Подгумер по описания във „Войняговци – Подгумер” път. Това са 40 километра, през които ще изкачите и спуснете над 1400 метра.\nСъбирайте дружината и тръгвайте!


В Дупница за 26-и път отбелязват празника на града - От деня\nпубликувано на 19.10.20 в 13:17\nВ Дупница за 26-и път отбелязват своя празник в деня на светеца, смятан за закрилник на града - Свети Йоан Рилски.\nПо решение на Регионалната колегия на БЛС - Кюстендил за „Лекар на 2020“ в Дупница бе обявен д-р Крум Бонев от болницата в града, с 36-годишен стаж.\nНаградата връчи кметът на община Дупница Методи Чимев.\nНа тържествена сесия на Общинския съвет на Дупница бяха обявени тримата нови Почетни граждани на града.\nТе са живяли във времето още преди 1944-та година и са сред най-големите дарители. Това са Жак Ансел, Круч Чапрашиков и Стефан Чапрашиков, който е бил и секретар на цар Фердинанд.\nНаградите бяха връчени посмъртно. В 13.00 часа в Общинската болница в Дупница очакват и министъра на здравеопазването Костадин Ангелов, който трябва да открие нов рентген.\nПрограма Хоризонт От деня Дупница празник на града


Лица - Три дами глезят Красимир Премянов - Стандарт\nСемейството на червения бунтар разпуска с руски филми\nТой и съпругата му Валерия са адвокати, но не кръстосват шпаги у дома\nТе са адвокати. Обичат да спорят. Това ги тонизира. И заздравява връзката им. Така е в семейство Красимир и Валерия Премянови. Преди седмица той стана учредител на ново ляво крило в БСП. Малцина вярват в успеха на червените бунтари. Валерия обаче е сигурна, че съпругът й върви по верния път.\nЗапознахме се като студенти в Одеския държавен университет, разказва Красимир Премянов. Било любов от пръв поглед. Червенокосата дама е от семейството на един от много големите учени - професор Виктор Павлович Колмаков. Той присъства във всички международни енциклопедии, горд е Премянов.\nДълги години Валерия е шеф на социално-правния кабинет към дом "Майка и дете". Оттам се заражда идеята да се занимава с осиновяване. Затова прави своя асоциация, която помага на децата да намерят семейство.\nТя и Красимир се женят през 1974 година. Тогава двамата са студенти, по на 19 години. Валерия и Красимир имат две дъщери. Голямата Андреана завърши международно право в Москва и сега работи в голяма фирма. Наталия пък завърши икономическия университет в София и от\nняколко месеца работи в банка\nкато касиер-счетоводител, доволен е баща й. Премянови трудно сменят кръга си от познати и приятели. Истинските приятели се създават много трудно, обяснява политикът.\nИ допълва, че най-верни са му тези, с които е спортувал. В младежките си години той бил отдаден на футбола. Премянов бил капитан на отбор в тогавашния Съветския съюз.\nХраненето не е в култ в къщата на Премянови. Независимо от външния ми вид, шегува се той. И допълва, че килограмите се качват по различни причини, невинаги от много ядене.\nУ дома готви главно Валерия, когато има време, казва Премянов. Според него съпругата му има страхотна кулинарна фантазия. Когато мaйка й идва на гости у дома обаче,\nвсички си облизваме пръстите\nказва червеният бунтар. Той също не остава назад в готвенето. Специалитетът му е дивеч или риба.\nНавремето бях ловец, но сметнах, че е неприлично да се ходи на лов, когато хората не могат да си купят хляб, казва Премянов. През свободното време той и Валерия гледат филми. Не обичат да ходят на кино, но пък обожават руски филми. Руското кино много ми харесва, признава червеният бунтар. Според него нещата в българското не вървят не поради липса на талант, а защото\nняма достатъчно средства да продължи\nсвоето добро представяне. Има отделни прояви, достойни за български автори, но като цяло киното е много ограничено, парите не стигат, коментира Премянов.\nИмат богата библиотека. Наследихме я от моя тъст и през целия семеен живот сме събирали подбрани книги, обяснява политикът. Двамата обичат да пътуват.\nБългария сме я изучили прекрасно, тя е толкова богата на природни дадености, че едва ли един човешки живот ще е достатъчен да се опознае, обяснява Премянов. Той и жена му често гостуват на техни приятели в Гърция.


Общи детерминанти на потребителско поведение - влиянието на модата - публичен документ\nОБЩИ ДЕТЕРМИНАНТИ НА ПОТРЕБИТЕЛСКО ПОВЕДЕНИЕ -\nВЛИЯНИЕТО НА МОДАТА, ПОКАЗНОТО ПОТРЕБЛЕНИЕ И ВЪЗРАСТОВИТЕ ОСОБЕНОСТИ НА ПОТРЕБИТЕЛЯ\nМодата като феномен възниква в т. нар. модерни общества. В традиционни-те общества потребителското поведение се определя от традицията и обичаите, там мода в съвремения смисъл на думата не съществува /напр. в традиционните арабски общества/. Модата е вид социална норма, която предписва на членовете на дадено общество определен модел на потребителско поведение. Като такава норма, модата има външен спрямо индивида характер. Когато модните изисквания се приемат от индивида, модата се превръща в негова вътрешна потребност. В този случай тя се превръща във вътрешен компас за потребителското поведение и инди-вида започва доброволно да се стреми да бъде моден, т.е. модата става негова въ-трешна ценност.\nМодата включва в себе си модни обекти и модни стандарти на потребител-ско поведение. Практически всеки продукт може да бъде зависим от модните влия-ния, но някои продукти са по-силно зависими, отколкото други. Както казва Зомбард "колкото по-безполезен е предмета, толкова повече е подчинен на мода-та". С други думи, ако предмета удовлетворява жизнено важни за човека потребно-сти /особено ежедневни такива/, той е по-независим от модните влияния, и обрат-но. Модни стандарти на потребителското поведение могат да бъдат както дейстия, следващи определен модел /модните танци/, така и модели на поведение, задаващи начина на използуване на модни обекти /носене на модни дрехи - не е достатъчно само да имаш модни дрехи, ако не знаеш как се носят ставаш за смях/.\nКакто всяка друга социална норма и модата се регулира от санкции. Харак-терното за тях е обаче, че те носят относително мек характер - да си моден е хуба-во, но на това основание не можеш да се издигнеш. Да си демоде не е желателно, но загърбването на модата много рядко води до социална изолация.\n4.2. Особености на модата:\n- Модата винаги е присъща за дадени исторически епохи, т.е. няма универсален за всички времена и общества характер. Днес можем да видим средновековната мода само по филмите. Едва от края на деветнадесети век модата започва да се превръща в световен феномен, т.е. вече не става дума за мода на отделна страна, съсловие и т.н., а за световна мода.;\n- Главна особеност на модата е нейната вечна актуалност. Модата е винаги съвременна, даже и тогава, когато възражда нещо старо. Старата мода - това вече не е мода, а антимода, демоде. Колкото по-актуална е тя, толкова повече се цени от потребителя.\n- Модата е възможна само в откритите демократични общества, при които не съ-ществуват прегради между хората, религиозни забрани, които са открити към външния свят.\n- Основно качество на модата е нейната демонстративност. Модният обект при-добива смисъл, само ако се показва пред очите на публиката. Той не може да се третира като съкровище и да се пази от очите на околните.\n4.3. Модата като процес\nМодата е процес, който има три фази, които по принцип не се отличават от фазите, характерни за всеки един продукт.\nПървата фаза е производството на модата, която включва:\n- разработката на нови модели, които първоначално съществуват единствено под формата на чертежи, схеми, рисунки и пр. Тази функция се изпълнява от творците на модата - маркетингови специалисти, архитекти, инженери и др.\n- материализация на моделите - предполага изработването на опитни образци на модните продукти.\n- масовото производство на модните продукти в обеми, които отговарят на по-тенциалното им търсене. Тази функция се изпълнява от фирмите, които са способ-ни са осигурят масовото производство на модни обекти.\nВтората фаза е разпространението на модните обекти, т.е. достигането до съответните потребители. Първоначално се популяризира имиджа на модните про-дукти, най-често чрез явна и скрита реклама. При явната реклама медиите директно съобщават за появата на нов продукт, който по едни или други причини има стату-та на моден. При скритата реклама на потребителите се показват известни лично-сти, които ползуват модните продукти и ни се насажда желанието да придобием този продукт, за да бъдем като тях..\nТретата фаза е самото потребление на модните предмети.\nИ трите фази са взаимносвързани. Производителите на продукти се стремят да ги превърнат в модни, за да си осигурят масово производство и големи печалби. Но само тези от тях, които са се превърнали в ценност в очите на потребителя се превръщат в модни. Производителите не произвеждат модни, а само потенциално модни продукти. Едва оценката на купувачите ги прави такива. Процесът на усвоя-ване на натрапените от производителите модни продукти се възпрепятствува от редица фактори: купувачът е автономен и има право на свободен избор, силата на инерцията и традицията, стереотипите, ограничените финансови възможности и пр. Усилията на творците на модата се оказват успешни, само ако те се опират на изме-ненията в настоенията, вкусовете и потребностите на потребителите. Всеки един от тях предлага широка гама от модели, но далеч не всеки един от тях се превръща в моден. Повечето от тях така и не стигат до фазата производство.\n4.4. Потребителска реакция спрямо модните продукти\nИзследванията показват, че основните фактори, които водят до по-бързо възприемане на новите и модните продукти са: нисък риск, лесно пробване, висока забележимост от околните, голямо относително предимство спрямо старите про-дукти, осъзната нужда от продукта /неотложност на покупката/, предразположе-ността на потребителя към промени, съвместимост с ценностите и навиците на по-требителя. Класическото деление на потребителите в зависимост от тяхната реак-ция спрямо нови и модни продукти е:\n- иноватори /първите 2,5 % закупили продукта/ - по-млади, образовани, с високи доходи, склонни към рискове и промени, динамични личности. Те са способни да приемат социалната /евентуален присмех/ и финансова /загуба на средства при не-удача/ цена при закупуването на този продукт. Преди покупката те обикновено използуват професионални източници на информация за новия продукт.\n- Равно възприемащи /следващите 13,5 % от закупилите модния продукт/ са лица, които най-често са лидери и влияят върху мненията на групите в които участвуват. Имат успешна кариера, по-образовани са и са малко по-млади от околните. Изпол-зуват рекламни, професионални и междуличностни източници на информация, която разпространяват сред останалите членове на референтната си група.\n- Ранното мнозинство /следващите 34 %/ се състои от по-предпазливи потребите-ли, които обаче ценят новостите и промените. Те ги възприемат по-бързо, отколко-то мнозинството от тяхната група, но едва след като нововъведението е доказано успешно от други. Те са социално активни, но рядко са лидери. Разчитат най-много на междуличностните контакти като източник на информация за новите продукти.\n- Късното мнозинство /следващите 34 %/ са скептични спрямо промените и мода-та. Мотив за покупката при тях е социалния натиск и очевидната остарялост на из-ползуваните от тях продукти, а не положителните качества на новия продукт. Обикновено имат по-нисък социален статус и са по-възрастни. Те са консервативни и се стремят да бъдат като другите.\n- Мудните /последните 16 %/ са хора с ограничени социални контакти, догматич-ни и ориентирани към миналото. Приемат новостите с неохота и дори със съпроти-ва. Те са най-възрастни в сравнение с останалите, с ниско образование и социален статус, живеят най-често в селата.\n5. ПОКАЗНОТО ПОТРЕБЛЕНИЕ\nПотребление, основен мотив за което се явява демонстрация на високото социално положение на лицето се нарича показно или престижно /т.е. потребление, насочено към завоюване на престиж/ потребление. Средство за демонстриране на общественото положение се явява високата цена на демонстративно потребявани продукти. Автор на теорията за престижното или показното потребление е амери-канския икономист и социолог Веблен, което той дефинира като "използуване на потреблението като доказателство за притежание на богатство" и потребление "като средство за поддържане на репутация". Според него анонимността на човека и многото контакти в големия град са онези фактори, които благоприятстват него-вата поява. Както пише самият той "средствата за комуникация и подвижността на населението предоставя възможността индивида да бъде видян от много хора, нямащи никакви други възможности да съдят за неговата почтенност, освен тези материални ценности, които ... той е в състояние да извади на показ." В големият град през целия ден човек е обкръжен от много хора, които той не познава и които не го познават. При тези условия само демонстрацията на показно потребление може да обозначи неговия социално-икономически статус. В селото такъв тип по-требление е безсмислено - богатството, така или иначе се вижда от всички, а бед-ността не може да се скрие под хубавите дрехи. Затова гражданите харчат за престижни нужди много повече пари, отколкото селяните. Както пише Веблен "за поддържане на приличен външен вид за градското население в по-голяма степен, отколкото селското е свойнствен навика да води полугладно съществуване."\nВеблен ясно разграничава двете страни на потреблението - скритото от очите на околните и демонстративното потребление. Висшата класа дава началото на потребителското състезание и в него волю-неволю се включват и тези, които нямат излишни средства. За да обозначат своя статус те са принудени на потребя-ват на и зад границите на финансовите си възможности. Неучаствуващите в над-преварата рискуват да се окажат в изолация. Веблен: "В резултат на това ... семей-ния живот на много класи е сравнително мизерен в контраст с тази бляскава част от техния живот, която протича пред очите на другите".\nРазбира се, хората робуващи на синдрома показно потребление не призна-ват, че го правят за да се самоизтъкнат, нито пред себе си, а още по-малко пред ос-таналите. Те обясняват, че са купили скъпата си кола, защото е комфортна и удоб-на.\nЗа демонстрация на високо обществено положение може да се използува всяка стока или услуга, която има висока цена, произведена е в малки серии /или е единствена, тогава става още по-ценна/, и най-накрая - може да бъде публично де-монстрирана. По този начин се постига ефекта на непостижимост - публиката може само да наблюдава притежателя и, без да може дори да си помисли, че някога ще има продукта.\nНо главният белег на пристижният продукт си остава неговата дефицитност, рядкост, изключителност, недостъпност Ако при производството на масови стоки, печалбата идва от обема на продажбите, то при производство на предмети за престижно потребление, производителят щателно ограничава обема на производст-вото. Пионер в този тип продажби е Ролс-Ройс, чиито коли вместо да поевнитяват с времето - напротив повишават цената си. Причината - съзнателното ограничаване на произвежданите коли. Процесът на покупка на някои престижни стоки и корен-но различен от този на масовите. При тях, поради ограничените обеми, продукта става толкова недостъпен, че хора разполагащи с огромни средства са принудени да се записват и чакат с месеци да им дойде редът. Недостъпността до продукта често се създава изкуствено от фирмите с цел извличане на максимални печалби чрез експлоатация на манията за престижно потребление. Така някои спортове например еволюират от масови в елитарни - такива са ловът, ездата, голфа, при което привлекателността им се състои в тяхната недостъпност за обикновения чо-век. Престижното потребление много често няма нищо общо с икономическата ло-гика, престижната цена - с нормалната пазарна цена, нито пък с особените потре-бителски качества на продукта - напр. колкото и да е точен, красив, устойчив и пр. един часовник не би могъл да струва 1,7 милиона долара, но именно това е цената, която е била платена за Ролекс Дейтона през 1996 г. на търг в Женева. Само преди 15 години, същият часовник е струвал скромните 155 хиляди долара.\n6. Възрастови особености на потребителите:\nОбщи детерминанти на потребителско поведение - влиянието на модата 9 out of 10 based on 2 ratings. 2 user reviews.


Конгресмени в САЩ предлагат промени, улесняващи България за МНС - България - Дневник\n21:01, 24 юни 03 , 177\nЧетирима американски конгресмени са се подписали в подкрепа на поправка в приетия през 2002 година закон за защита на американските държавни служители. С нея България се приравнява към страните-членки на НАТО, за които получаването на американски военни помощи не е обвързано с позицията им по Международния наказателен съд (МНС). Това съобщи във вторник електронното издание "Медиапул", като цитира кореспонденция на журналиста от радио "Свободна Европа" Милен Минчев от Вашингтон. Предлаганата поправка е свързана с възможността от 1 юли САЩ да прекратят военната помощ за България, в случай че страната не подпише двустранното споразумение с Вашингтон, даващо имунитет на американски граждани пред МНС.\nАвтор на поправката е конгресменът Джон Шимкъс, известен като защитник на интересите на балтийските републики и източноевропейските страни, отбелязва Минчев. В нейна подкрепа са се подписали членовете на Камарата на представителите Дънкан Хънтър, Джеймс Обърстар и Айк Скелтън. Текстът се състои само от едно изречение, което гласи, че "право на американска военна помощ имат и страните, които са завършили преговорите си за членство в НАТО и чиито протоколи за това са вече ратифицирани". Протоколите на седемте новопоканени в алианса държави, сред които е и България, бяха ратифицирани от американския Конгрес на 8 май, но реалното им членство ще стане факт през 2004 година.\nСега текстът е в Комисията по международни отношения към Камарата на представителите, от която зависи дали и кога ще й бъде даден ход. Тя трябва да бъде одобрена от Конгреса и от Сената.


Оживените булеварди могат да доведат до деменция\nДеменция – наказанието на градските живтели. Деменцията е заболяване, което се среща все по-често при жените и мъжете, които живеят в градовете\nДеменция, известна също така и като сенилност, е широка категория от мозъчни заболявания. тези заболявания причиняват в по-дългосрочен план и често постепенното намаляване на способността да се мисли.\nВсеки човек е уникален. Поради тази причина боледува от деменция по свой собствен начин. Различните видове деменция са склонни да засегнат хората по различен начин, особено в ранните стадии.\nПоради спокойния живот и чиста храна, както и заради диетата, която спазват, малко вероятно е хората на село да страдат от деменция.\nИзвестно е, че оживените пътни артерии в градовете са източник на замърсен въздух. Но шумните градски булеварди са опасни не само поради тази причина. Както се вижда от изследването на канадските експерти, дълъг престой в близост до оживените булеварди и магистрали се отразява отрицателно на мозъка. Това е така поради шумовото замърсяване.\nОказа се, хората, които са живеели най-близо до оживени пътни артерии, страдат от повишен риск от деменция и симптоми на необратима невродегенерация. Може би един от всички десет случая на деменция е причинен от въздействието на пътищата. Въпреки това, шумните градски булеварди не влияят на вероятността от развитие на болестта на Паркинсон или множествена склероза.\nНо рискът от деменция варира. Например, хората, които живеят в рамките на 50 метра от оживен път е около 7% по-вероятно да започнат да страдат от деменция. Хората, живеещи в радиус от 50-100 метра – 4%, а ако радиусът е 100-200 метра, рискът се е увеличава с 2%.\nTags: деменция, мозък, човешки мозък\nPrevious Паразит, който заразява котките, може да превърне в кошмар ПМС\nNext Върши ли работа брахитерапията при рак на простата?


проблемна кожа - Тестери разкриват тайната!\nМного лекари не могат да ви кажат дали да използвате локални продукти, които работят върху акне или причиняващи акне средства. Това е много важно, тъй като много хора дори не осъзнават, че някои от техните задействащи акне са други неща като хормонални дисбаланси, хранителни алергии или лекарства без рецепта, като лекарството против акне ретин-А. Тези продукти не работят 100 процента от времето и могат да причинят други странични ефекти. Много лекари ще ви кажат, че актуалните продукти трябва да се прилагат всеки ден и много лесно ще пропуснете ден. Но е важно да вземете това предвид при избора на лечение на акне. Най-добрите продукти за акне, които можете да използвате върху кожата си, са продукти, които действат на основната причина за вашето акне. Ако нямате акне, няма нужда да харчите повече пари от необходимото. Някои проблеми с акне обаче са твърде трудни за лечение. Ако не сте сигурни какво представлява акнето, съставих списък с най-добрите 8 вида акне, за които трябва да знаете, за да можете да направите правилния избор. За тези от вас, които имат комбинация от леко до умерено акне, тези продукти могат да се използват и за четирите типа.\nпо-чиста кожа е вероятно най-добре постигната с Black Mask. Това се отразява и в много щастливи пот...\nКогато става въпрос за подобряване на Bioxin кожата, рядко идвате от Bioxin - защо? Ако вярваме, че...


Как да стигнеш до Доминикана в три лесни стъпки - какво ново - GoGuide.bg\nНяма нищо по-прекрасно от това да си на някое топло местенце в началото на май, да пийваш коктейл на плажа или да разглеждаш местната флора и фауна. Понякога тези желания ни се струват като далечен блян, но съвсем наскоро открихме, че мечтите се сбъдват. Доминикана е дестинация, на която отдавна сме хвърлили око заради атрактивните ѝ природни дадености, снежнобелите плажове и колоритните местни, а сега съдбата ни се усмихва, защото благодарение на Сердика Център и малко желание това екзотично пътуване може да е наше само срещу скромните 150 лв. Не ни вярваш? Давай смело надолу.\nСТЪПКА ЕДНО КЪМ ЩАСТИЕТО – ИЗБИРАЙ УМНО!\nПомниш ли как си спестявал, проверявал си през минути евтините полети във всички възможни сайтове, а след това парите за мечтаната почивка са изтичали по всевъзможни канали в незнайни посоки. Изборът е нещо, което е важно в цялото планиране на една мечта, а правилният избор е да намериш съмишленици в начинанието. Твои хора, които да се грижат за комфорта ти по пътя към далечни и топли дестинации.\nЗамислял ли си се, че понякога с малко може да се постигне много, а точното място, което всекидневно посещаваш, може да се окаже късметлийският ти спот,\nкойто да е твоят билет за плажа.\nСТЪПКА ДВЕ – ИНВЕСТИРАЙ!\nКолко пъти са ти казвали, че пазаруването само те кара да пилееш средства, които може да вложиш в нещо по-полезно и смислено? Е, ние пък ти казваме – пазарувай смело! Пазарувай щедро и с усмивка на уста, защото благодарение на Сердика Център можеш да отлетиш до красивата Доминикана само за 150 лв. Просто трябва да пазаруваш за точно толкова или повече в един ден (който и да е) от магазините на Сердика Център и след това да пуснеш един талон в специалната им урна на бюро Информация.\nОще на 20 април ще разбереш дали си големият късметлия, който ще открие цветовете на Доминикана.\nАко още отсега сърцето ти щастливо бие при тази новина, виж стъпка три за още подробности.\nСТЪПКА ТРИ – СЪБЕРИ ПЛОДОВЕТЕ!\nИграта на Сердика Център „Твоят билет до Доминикана“ продължава чак до 20 април, така че все още имаш огромен шанс да грабнеш това вълнуващо деветдневно пътешествие за двама на стойност до 5100 лв., които се поемат изцяло от любезните домакини. Още по-страхотно е, че кралицата на Карибския басейн ще те очаква между 3 и 14 май в пълния си блясък, когато всички тук още ще си мечтаем за плаж, море и слънце, а от това по-хубаво май няма накъде. За пълните условия на това неустоимо предложение виж тук и не забравяй, че големият победител ще стане ясен на 20 април, когато ще се тегли томболата. Успех, стискаме палци и ако случайно ни изпревариш по пътя – чакаме картичка!\nПредишна статия 5 събития, в които изкуството е цар Следваща статия 5 премиерни филма в Дома на киното или BEST OF THE FEST


Задържаха двама за палежа на трактора в Любимец - Haskovo.info - Всичко за Хасково\nHaskovo.info » Новини » Регион » Задържаха двама за палежа на трактора в Любимец\n03.01.2020 11:16 03.01.2020 15:02 Haskovo.info Регион\nКакто Haskovo.info писа, тракторът пламна на 2 януари около 3:15 часа в двора на къща. Той е собственост на 29-годишен мъж. Обгоря кабината на машината.\nМалко по-късно двамата любимчани са задържани. Те са направили пълни самопризнания.\nЕтикети Любимец палеж пожар трактор\nТърсят шивачи на 1 200 лв., бармани и готвачи в Хасково 7 125 views


Ракия Мирабелова 0,50 л. Исперих, България | МЕИК 98\nБългарски производители ИСПЕРИХ Ракия Мирабелова 0,50 л. Исперих, България\nРакия Мирабелова 0,50 л. Исперих, България\nИзключителна ракия от малки, много сладки, жълти сливи от френския сорт „Нансийска мирабела“. Отличава се със специфичен много приятен фин аромат на мирабели. Вкусът е мек и елегантен, със завладяващи плодови аромати и хармоничен, дълъг финал с нюанси на мед. Температура на сервиране: 16 – 18 °С\nЗа производството на една бутилка Исперихска мирабелова са вложени 4 кг мирабели.\nИстинска ракия произведена от отбрани, добре узрели плодове по уникален метод, съчетаващ древни традиции и модерни технологии.\nОписание: Постигането на съвършенство в нашите ракии започва с подбиране на най-добре узрелите плодове в региона. Поддържането на отлично качество осигуряваме чрез изградените дългогодишни взаимоотношения с внимателно подбрани производители на плодове, които също спазват стриктни правила при производството на своята продукция.\nФерментацията на плодовете се извършва при контролирани температури, което е гарант за максимално запазване на ароматите на плодовете.\nСлед приключването на ферментацията се преминава към процеса на дестилация, който се извършва в швейцарски медни съдове под стриктен и непрекъснат контрол, което осигурява постоянното високо качество на получения чист, интензивен дестилат. Технологията ни на тройна дестилация гарантира пълното отстраняване на всички нежелани компоненти при максимално запазване на всички аромати.\nЕТИКЕТИ: ракия, мирабелова, исперих, мирабелова ракия, мирабелова ракия исперих, кайсиева ракия исперих, ракия исперих, rakia isperih


Борисов: Спрях поръчката за "Хемус" заради съмнения, че има нещо нередно\nПремиерът обеща пълна прозрачност по темата КТБ\nпубликувано на 15.02.16 в 19:05\nБойко Борисов пред журналисти в Прага\nПремиерът Бойко Борисов коментира, че причината за спирането на процедурите за изграждането на първи и втори лот на АМ "Хемус", е не липсата на пари, а съмнение, че има нещо нередно, внушено от медии “бухалки":\nНито имат участие, нито ги има имената им в тези фирми, но витае, че от едната страна стои Златев, от другата Пеевски. Винаги съм бил максимално открит и честен с хората и затова са ме избирали толкова пъти. Щом витае за такава сума, за такава поръчка такова нещо, аз съм убеден, че когато се явяват сега на нов конкурс и вие сте там и гледате всеки какво предлага, от А до Я, искам да кажа, че тя е абсолютно извършена законоосъобразно. Но когато витае в общественото пространство съмнение, никога не бих си позволил да остане в обществото какъвто и да е оттенък, че нещо неправилно сме извършили. Някакви гадове са казали, че едва ли не външни посолства или партньори ми били казали да спра конкурса. Това са гадове, които лъжат, мамят, медии-„бухалки“ и негодници, и трябва да им кажа, че няма да им се дам изобщо. И на едните, и на другите.\nМногократно запитан кои са менторите, които дирижират общественото мнение, Борисов назова конкретни собственици на медии:\nМедиите на Прокопиев, медиите на Пеевски, медиите на кой ли не. Всеки, който има бизнес в България, си е направил или телевизия, ако е по-богат, или има няколко вестника, или няколко електронни сайта. И с тях се опитва да мачка правителството по безобразен начин. Дори има двама братя, които са си разделили пазара. И в същото време аз да се гърча и да ме питат кой виждам в огледалото.\nПремиерът Борисов е разпоредил на финансовия министър Владислав Горанов още днес официално да поиска от американската компания, която разследва източването на КТБ да изпрати информацията, до която са стигнали. Министър-председателят обеща пълна прозрачност по темата:\nТака че и по тази тема - ще я затворя много скоро - с КТБ. Всичко, което има да излезе наяве и съответно институциите да проверят всички, които са теглили кредити, внасяли пари, съдии, прокурори, политици, всички публични лица и Сметната палата да види дали тези доходи са в техните декларации. Така че менторите, които се опитват да бъдат в тази държава, да се явят на изборите, да ги спечелят, и тогава могат да са ментори.\nБорисов коментира пред журналисти в Прага, че никой не му нарежда каква да е българската позиция по мигрантската криза. Той поздрави страните от Вишеградската четворка, че поставят темата на дневен ред и настояват Гърция да предприеме мерки, като отново припомни позицията на България, която е обсъдена и с канцлера Меркел:\nАз съм да се затворят всички външни граници на Европейския съюз. Извинявам се за думата "аз" - с нашите колеги, с тези, които сме обсъждали всичко това, за да може миграцията да става само през легалните контролно-пропусквателни пунктове. Има план за релокация, има план за интеграция на тези хора, но това трябва да се спре, за да може тези, които са в момента в Европа, да бъдат интегрирани. Тези, които трябва да се върнат, съответно пък да се върнат към родните им места. Това казах и на Ангела Меркел за проблемите, които имаме на КПП-тата в момента с Гърция и че ние сме дошли да защитаваме и техния интерес и в същото време ни създават такова напрежение, без да имат никакво - нито морално, нито каквото и да е право да наказват българските шофьори. Настоявам незабавно да си ни отворят границите, защото не е честно към българските превозвачи и към самите хора, които стоят там.\nПо думите на Борисов в същото време имаме проблем, защото ние реално сме шенгенска държава, а нашите съседи не си изпълняват ангажимента. Затова Вишеградската четворка заслужава поздравления, че слага темата на дневен ред:\nСчитам, че днешната среща има за цел да ускори решаването на проблема. Днешната среща не е насочена нито срещу Гърция, нито срещу която и да е държава от Европейския съюз. Точно обратното. Всички ние, особено ползвайки кохезионната политика на Европейския съюз, направихме нашите държави да изглеждат значително по-добре. И за това и сега трябва да намерим как общият европейски проблем да бъде решен.\nСчитам, че днешната среща изпълни своята цел да покаже на населението, че искаме още този четвъртък-петък да се взимат решения, защото много месеци се пропуснаха, много време и проблемът със затоплянето на климата в нашия регион ще бъде катастрофален.\nПрограма Хоризонт От деня КТБ Хемус


Спарта транс лоджистик и Транс ко лет\nЧетвъртък, 22 Октомври, 2020, 12:36:24\nФорум на българските шофьори > Работодатели > Черен списък > Спарта транс лоджистик и Транс ко лет\nАвтор Тема: Спарта транс лоджистик и Транс ко лет (Прочетена 886 пъти)\nСпарта транс лоджистик и Транс ко лет\n« -: Петък, 04 Септември, 2020, 12:13:12 »\nИскам да ви обърна внимание на две фирми, работещи в Пловдив и Пазаджик - едната я държи съпругата Елка Сеферинкина, другата е на мъжа - Спас Сеферинкин. Та, работих за Транс ко лет всичко на всичко пет дни, които не са ми платени вече над два месеца. Обещанията бяха 60 лв/ден за камион, договорът на минималната заплата и самото плащане става на седмица. Да, ама не, въпросната седмица изтече и като отидох да ги питам в петък, какво аджеба става с парите, ми казаха, че "банката била затворила по-рано", та другата седмица в петък накуп щели да ги дават. И не съм само аз така изгорял, много некоректни, действат само с посредници - по една кокошка на 20-20 и нещо години, седяща на бюро и мислеща са за диспечер, която не носи отговорност за нищо, не знае нищо, особено свързано с плащането. А за автопарка - мили Боже: два от трите буса гаснеха в движение, като видят баир и на няколко пъти ме изправяха на нокти пред сериозна опасност. Камионите и за автоморга не стават - вратите не се отварят, да не говорим за прозорците, всичко вътре е изпочупено, гумите са от миналото хилядолетие и скоростите бавни/бързи се сменят с две голи жици, защото "копчето не работи". Кошмар, та стойте далече от тези две химери.\nRe:Спарта транс лоджистик и Транс ко лет\n« Отговор #1 -: Петък, 04 Септември, 2020, 20:51:57 »\nАз като търся аботодател първо го питам за автопарка защото какъвто му е автопарка такъв му е и манталитета.Ако манталитета му е мръсем , неподържан и архаичен то така ще бъде и отношението и заплащането.\n« Отговор #2 -: Събота, 05 Септември, 2020, 03:51:49 »\nЦитат на: Boroman21 в Петък, 04 Септември, 2020, 20:51:57\nСъвсем основателни са вътрешните глоби за "мръсна кабина". В конкретния случай тези неща са могли да бъдат видяни преди започването и да се прецени дали са нормални. Твърдението: "сервизно поддържани камиони" и реалнато им техническо и хигиенно състояние биха могли да са фрапиращо различни.\nОбратното поверяване на скъпа композиция на основание - сладки приказки колко много е карал и колко много разбира. Съвсем не рядко разликата може да бъде до този ще му е първият камион след учебния, освен ако и курсът е бил предимно задочен и тогава ще му е съвсем първи. Изпит при постъпване изглежда като единствен вариант. Разбира се изпитът не бива да включва въпроси от правилата за движение и текущият регламент за управление и време за почивки, иначе - почти няма да има преминал.\n« Отговор #3 -: Събота, 05 Септември, 2020, 12:35:36 »\nКолега celestrial, какви са тези фирми от Андерсеновите приказки, дето сменят бързи бавни с жицата накъсо, вътрешно в България ли кара, вътрешно в Пазарджик ли... Какво ме направИхте вие мене...\n« Отговор #4 -: Събота, 05 Септември, 2020, 14:05:38 »\nСтава дума за една гробница Мерцедес, не знам от коя петилетка е. Караше го колега, който ме вози два дни от София /където моя камион трябваше да седи на ГОПЕТ, за да не гори нафта до Пазарджик/ до така наречения гараж в Пз. Та, камионът на колегата кара само вътшрено в Бг, с аналогов тахограф е, но тахошайба не е видял през последната година.\nНа лоста за скоростите е имало едно... копче. Сега го нямаше и стърчаха два броя жици, оголени в краищата. За да мине на бързи скорости, като електротехник, допира жиците една до друга, рита съединителя и о, чудо, вече се движим с над 40 км/ч.\nВратата от страната на пасажера не можеше да се отвори отвътре, нито един прозорец не можеше да се сваля /но поне бяха вдигнати за през зимата/, вътре миришеше на стадо цигани лятно време, закопчалката на колана беше изкъртена направо, огледалото от същата врата - на пасажера, просто го нямаше, мисля, че е излишно да продължавам.\nНе е за разправяне, колега.


Сдружение Велоеволюция създава национална велосипедна мрежа " />\nСдружение Велоеволюция създава национална велосипедна мрежа\nПроектът започва с редица срещи на местно ниво, а в средата на лятото ще бъде проведена и национална среща – сбор на всички организации, заявили желание да бъдат част от Националната мрежа.\nСдружение Велоеволюция стартира работа по проект “Национална велосипедна мрежа” по Програмата за подкрепа на неправителствени организации (НПО) в България по финансовия механизъм на Европейското икономическо пространство (ЕИП) – 2014 г.\nИдеята е да се изгради мрежа от ангажирани велосипедни организации в големите градове на страната. Проектът включва и създаването на мотивирани групи, които ще решават проблеми от местно и национално значение, засягащи развитието на велосипедния транспорт. Началото на проекта ще бъде белязано с провеждането на редица срещи на местно ниво с екипа на Сдружение Велоеволюция, а в средата на лятото ще бъде проведена и национална среща - сбор на всички организации, заявили желание да бъдат част от Националната велосипедна мрежа. В рамките на срещата организациите ще имат възможност да се запознаят и да обменят опит. Ще се проведат и обучения за прилагане на методология за безопасно градско велосипедиране.\nЗа да има ефективна комуникация между отделните организации, които ще се включат в “Националната велосипедна мрежа” е предвидено изграждането на комплекс от онлайн инструменти за комуникиране и споделяне на информация.\nСрокът за изпълнение на проекта е 14 месеца. Актуална информация за развитието на “Национална велосипедна мрежа” ще може поетапно да бъде намирана на сайта на Сдружение Велоеволюция – http://velobg.org/.


Ендевър Морс се завръща с нов 7-ми сезон по ...\nЕндевър - един от любимите ТВ детективи в силно конкурентната компания по Epic Drama на Уилям Мърдок, Мис Фишър и Франки Дрейк – се завръща на 22 юни, понеделник, от 22:00 часа със 7-ми сезон от нови три филма.\nОще Epic Drama лица: В първата част от седмия сезон участва и Наоми Батрик - позната от ролята на Джослин в Jamestown, както и Ричард Харингтън, който много от вас ще разпознаят от ролята на капитан Андрю Блейми в Poldark.\nНовата трилогия, заснета в и около Оксфорд, Англия, бележи ново десетилетие и време на промяна за Ендевър и колегите му. В навечерието на Нова година нещата, в това число екипът на Касъл Гейт с началник Брайт, привидно са си по местата. Събитията от изминалата година, обаче, са оставили своя отпечатък и така в новият сезон ще видим как стари приятелства и нови отношения са подложени на изпитание.\nСезон 7 на "Ендевър" дебютира по Epic Drama на 22 юни от 22:00 в три поредни дни. Маратони на предходните сезони можете да видите в събота и неделя от 17:30.


Румен Радев зове да не влизаме в капана на Борисов - news24sofia.eu\nДържавният глава Румен Радев призова всички българи да не влизат в капана на Борисов с проектопредложението за нова Конституция. Оценката на Радев за него е „недоносче“, а самият премиер той определи като „абсолютно невнятен“.\nРумен Радев предупреди, че целта на Борисов не е рационална, а отклоняване на вниманието и подмяна на дневния ред: да не говорим за шкафчета, корупция, беззакония, рекет – целта на Борисов е това.\nДържавният глава, който още преди година обяви своя инициатива за промяна на законодателството, заяви, че няма никакво намерение да внася своите предложения в настоящия парламент. „Абсурдно е да ги внасям в един изчерпан от доверие и легитимност парламент“, посочи Радев и обясни, че няма как да се търси бъдеще в един парламент с председател, поруган по най-вулгарен начин и то от собствения си лидер. Парламентът е загубил вече всякаква легитимност и доверие.\nТози парламент е бил оглавяван от хора като Петко Каравелов, Стефан Стамболов, Драган Цанков – ние като българи сме длъжни да защитим институцията, посочи Румен Радев.\nЧетирима души, сред които и две деца, загинаха след гонка с автомобили край Каварна. Това съобщава главният прокурор Иван Гешев в Туитър. Той посочва, че има и и тежко ранени. Поредни невинни жертви на войната по пътищата, подчертава обвинител номер 1. Гешев напомня, че прокуратурата отдавна е предложила конкретни законодателни мерки за противодействие и се […]


Как и защо работят фалшивите видео клипове? | CIO България\nФалшивите видео клипове поставят лицата на знаменитостите в порно филми и приписват думи на политиците, но те могат да доведат до още по-страшни последствия\nот , 06 август 2018 0 1643 прочитания,\nТака наречените deepfakes представляват фалшиви аудио или видео записи, които изглеждат и звучат като истински. И ако преди подобни решения се използваха предимно от разузнавателните агенции и холивудските студия за специални ефекти, днес всеки може да си свали такъв софтуер и да създаде убедителни фалшиви видео клипове в свободното си време.\nДо момента deepfakes основно се използваха за това да се поставят лицата на знаменитостите в порно филми и да се припишат думи на политиците. Въпреки това би било също толкова лесно да се създаде фалшиво видео за предупреждение за незабавна атака или да се промени изборния вот като се пусне клип или запис с един от кандидатите само дни преди гласуването.\nПрочетете още: Кибератаките - по-усъвършенствани и често дирижирани отвън\nТова определено звучи плашещо, а Марко Рубио – сенатор от Републиканската партия от Флорида и кандидат за президент през 2016 – ги определи като модерен еквивалент на ядрените оръжия. „Преди, ако искахте да заплашите САЩ, то щяха да са ви нужни 10 самолетоносача, ядрени оръжия и ракети с дълъг обсег. Днес ви трябва само достъп до нашата интернет система, до нашата банкова система и до електоралната структура, както и способност да създавате изключително реалистични фалшиви видео клипове. Така могат да се компрометират изборите, страната да бъде хвърлена в ужасна вътрешна криза и това ще ни отслаби“.\nКак работят фалшивите видео клипове?\nАко видите нещо с очите си, то обикновено го приемате за достатъчно достоверно. Хората обаче често търсят такава информация, която подкрепя това, в което те биха искали да вярват и игнорират всичко останало.\nТази склонност дава огромна власт на злонамерените актьори. Това вече се вижда с дезинформацията (така наречените „фалшиви новини“), които създават умишлени лъжи, които се разпространяват като истина.\nDeepfakes също използват това чрез генеративна състезателна мрежа (GAN – Generative Adversarial Network), в която два модела за машинно обучение се противопоставят. Единият модел се обучава чрез набор от данни и след това създава фалшифицирани видео клипове, докато другият се опитва да открие заблудите. Колкото по-голям е наборът от данни за обучение, толкова по-лесно е за фалшификатора да създаде клип, който изглежда достоверно.\nКой е заплашен?\nСпособността да се фалшифицират новини вече е достъпна за всеки един потребител, който има лаптоп.\nРазбира се, GAN може да се използва за доста други неща – мрежата е голяма крачка напред към това, което е известно като „неконтролирано обучение“ (unsupervised learning), когато моделите се обучават сами. Това може да подобри значително способността на автономните превозни средства да разпознават пешеходците и колоездачите и да позволи на гласовите асистенти като Аlexa и Siri да водят истински разговори. Някои определят генеративните състезателни мрежи като възхода на „AI въображението“.\nОбикновените потребители могат да свалят FakeApp и да започнат да създават свои собствени фалшиви видео клипове на момента. Използването на приложението не е особено лесно, но за онези, които имат малко опит, няма да бъде сложно.\nСпоред някои специалисти днес има и доста по-евтини начини да се заблуди обществото, без да се използва дълбочинно или машинно обучение. Например, снимането на видео клип, в който хора бият някого на улицата, и създаването след това фалшива история – с твърдението, че нападателите са имигранти в САЩ – не изисква сложни алгоритми, а само история и видео запис, които изглеждат и звучат достоверно.\nКак да се идентифицират deepfakes\nИдентифицирането на deepfakes е доста трудно. Аматьорските фалшиви клипове, могат лесно да бъдат разпознати с невъоръжено око. Други белези, които машините могат да забележат са липсата на мигане или сянка, която не изглежда правилно. Генеративните състезателни мрежи, които създават фалшиви видео клипове, стават обаче все по-добри с времето и скоро ще трябва да се разчита само на дигиталните методи за откриването им – ако въобще е възможно да бъдат открити.\nТова представлява толкова сложен проблем, че DARPA (Defense Advanced Research Projects Agency) – американската агенция към Департамента по отбраната на САЩ – инвестира големи суми, за да открие по-добри начини за идентифицирането на подобни видео клипове. Въпреки това, тъй като GAN мрежите могат сами да се обучават как да избегнат подобно разпознаване, не е ясно дали тази битка може да бъде спечелена. На теория, ако GAN получи всички техники, които знаем за откриване, те мрежата ще може да ги преодолее, обясняват експертите от DARPA.\nАко не можем да различаваме фалшивите видео клипове, ние скоро ще бъдем принудени да се съмняваме във всичко, което чуем и видим, предупреждават критиците. Интернетът обхваща всеки един аспект от нашия живот и неспособността да се доверяваме може да доведе до „края на истината“. Това заплашва не само вярата в нашата политическа система, но в дългосрочен план и в споделената обективна реалност. Ако не можем да се съгласим за това какво е истина и какво не е, то как въобще ще можем да обсъждаме политически въпроси.\nВ края на краищата – еуфорията около deepfakes може да се окаже най-добрата защита, с която разполагаме. Ако знаем, че видео клиповете могат да са фалшиви по някакъв начин, то това ще бъде достатъчен удар срещу разпространението на deepfakes.\nБизнесът пренебрегва риска, свързан с IoT устройстватаYouTube инвестира 25 млн. долара в борбата с фалшивите новиниTwitter е блокирал 70 млн. фалшиви профила за последните два месецаДигитална национална коалиция и Facebook с онлайн кампания срещу фалшивите новини


Как да облекчим болката при прищипан нерв? | Ezine.bg\n»Как да облекчим болката при прищипан нерв?\nОбикновено при някакво нетипично движение, силен отскок, последвал от неправилно приземяване или др. може да се стигне до прищипване на нерв. Самото прищипване на нерв е придружено с непоносима болка, последвана от парене или схващане, което за жалост не преминава и носи силно страдание на пострадалия.\nВ зависимост от това къде точно е прищипан нервът, може да се наблюдават болки в кръста, краката, ръцете, гърба, врата или рамото. Болката може да бъде локализирана или не, защото притискането на нервите причинява смущения не само в моториката, но и оказва влияние върху функцията на всички органи.\nАко имате съмнение, че страдате от притиснат нерв, трябва задължително да потърсите компетентна лекарска помощ, вместо да прибягвате до услугите на врачки, чакръкчии и др. лица без медицинско образование.\nЛекарят ще уточни дали действително става дума за прищипан или възпален нерв, ще ви предпише средства за облечаване на състоянието, както и подходяща физиотерапия.\nКъм медикаментите, предписани от лекаря, може да добавите и няколко домашни лека за облекчаване на болката от прищипан нерв.\nМожете да приготвите мехлем от стрити на прах сушени иглички от хвойна (1 ч.л.) и дафинов лист (6 ч.л.), към които се добавят 12 ч.л. зехтин, с който да мажете няколко пъти дневно, където ви боли.\nМоже да приготвите и маз от изсушени и смлени шишарки от смел с натурално растително масло, които също да втривате. Болката от прищипан нерв ще се повлияе добре и от лековито масло от смлени пъпки от люляк, разтворени в зехтин или спирт.\nОблекчение на болките от прищипан нервн ще ви донесе и топлата вана с чай от корени от тръстика или дъбова кора, които се прибавят във водата във ваната. Важно е температурата на водата да не превишава 37 градуса.


Минерали | BALCHO\nИзвестни са около 20 минерала, които са част от човешкото тяло. Те са около 5% от телесното тегло. В нашия организъм минералите се възобновяват постоянно. Всеки ден те се елиминират с урината, изпражненията, потта и други секреции. Около 30 г минерали трябва да се заместват от други чрез храната.\nНай-важният източник на минерали са растителните храни в тяхното натурално състояние.\nТози минерал е най-разпространеният в организма, чиито соли образуват веществото, придаващо твърдост на скелета и зъбите. Освен, че изгражда част от скелета, калцият осъществява и други функции в организма:\n– Участва в предаването на нервни импулси, особено в сърцето, и по този начин поддържа сърдечния ритъм.\n– Необходим е за нормалното съсирване на кръвта.\n– Регулира РН – средата в кръвта, като предотвратява прекалено киселата среда.\nКалцият се нуждае от витамин D, за да се усвои и след това да премине в кръвта. Дневната нужда от калций е около 800 мг за деца и възрастни и около 1200 мг за младежи, бременни и кърмачки.\nКалций в някой храни\nХрана Съдържание в 100 г\nСусамово семе 975 мг\nБадеми 266 мг\nСпанак 99 мг\nОрехи 94 мг\nОвесени ядки 54 мг\nФъстъчено масло 41 мг\nПълнозърнесто брашно 34 мг\nНатурално кисело мляко 121 мг\nПрясно краве мляко 119 мг\nПрясно сирене /извара/ 69 мг\nОрганизмът на възрастен човек съдържа между 3 и 4 г желязо. Чрез него се осъществяват редица жизненоважни функции. Повечето от желязото се съдържа в кръвта, образувайки част от хемоглобина, който й придава типичния червен цвят и осъществява преноса на кислород от белите дробове до всички клетки.\nПо-голямата част от желязото в организма се рециклира, поради което при нормални условия загубата на този минерал е много малка.\nЖелязото в растенията се намира под формата на фери-соли, а в животинските храни – под формата на феро-соли. Двата вида желязо се усвояват трудно в червата.\nЖелязото е широко разпространено във всички животински и растителни храни и разнообразната диета осигурява достатъчно от него.\nУсвояването на желязото се засилва значително от консумацията на храни богати на Витамин С. Ядките, зеленчуците и зърнените храни съдържат повече желязо от месото.\nДневната нужда от желязо е около 10-12 мг, а за бременни – 30 мг.\nЖелязо в някой храни\nБирена мая 18 мг\nСоя 16 мг\nСусамово семе 15 мг\nЗрял боб 10 мг\nЛеща 9 мг\nПчелен прашец 9 мг\nФъстъци 7 мг\nСпанак 2.7 мг\nГовежди черен дроб 4,8 мг\nТелешко месо 1,8 мг\nЯйца 1,4 мг\nПилешко месо 0,89 мг\nСвинско месо 0,89 мг\nТялото на възрастен човек съдържа 20-25 г магнезий. Той е част от структурата на костите, заедно с калция и фосфора, но в много по-малко количество. Често се случва обичайното хранене да доставя недостатъчни количества от този важен минерал. Това се дължи на оскъдната консумация на пълнозърнести храни и ядки, богати на магнезий, както и на обедняването на почвата откъм този материал.\nПрепоръчителния прием на магнезий е около 500 мг на ден.\nМагнезият действа като катализатор при множество химични реакции в организма, свързани с горенето на хранителни вещества и производството на енергия. Осъществява особено важна функция в нервната система, регулирайки предаването на нервните импулси по протежение на периферните нерви.\nМагнезий в някой храни\nТиквено семе 535 мг\nСлънчогледово семе 354 мг\nБадеми 296 мг\nСоя 280 мг\nОрехи 169 мг\nПълнозърнесто брашно 138 мг\nСпанак 79 мг\nШоколад 65 мг\nБанани 29 мг\nКартофи 21 мг\nАгнешки бут 23 мг\nПрясно краве мляко 13 мг\nЦинкът е един от микроелементите, необходими на всеки микро- и макроорганизъм. Химичният елемент е с изключително важна роля за здравето и поддържането на добрия външен вид. Необходим е за растежа и възстановяването на организма и участва в синтеза на няколко важни хормона и стотици ензимни реакции.\nЕдин от най-сериозните приноси на микроелемента е участието му в генната експресия. Той е необходим за растежа и физическото, интелектуалното, половото развитие и фертилността, за поддържането на имунната система.\nПрепоръчваният дневен прием за жени е около 8 mg дневно, за мъже до 11 mg дневно.\nНабавянето му се осъществява чрез храната. Естествени източници на цинк са хранителни продукти като месо, черен дроб, морски продукти, пшеничен зародиш, бирена мая, тиквено семе, яйца, обезмаслено сухо мляко. Други хранителни източници са стриди, ядки, фасул, слънчогледово семе, шоколад, но цинкът от животински произход се абсорбира по-добре. Високото съдържание на цинк и други полезни химични елементи е причината стридите да имат репутация на силен афродизиак. Голяма част от цинка в хранителните продукти се губи при кулинарната и термичната им обработка.\nПри недостиг на елемента е възможно да се развият хипертрофия на простатата (неканцерогенно увеличаване на простатната жлеза), атеросклероза и хипогонадизъм (отслабена дейност на половите жлези).\nПри недостиг на цинк в организма на децата, се наблюдава значително забавяне на растеж и отслабване на имунната система. Характерни за недостига на цинк са бавното и трудно заздравяване на рани и намалено натрупване на мускулна маса.\nОсвен това цинкът е от значение за поддържането на репродуктивната функция при мъжете. Липсата или ниските нива на този минерал води до понижаване на нивото на тестостерона, отслабване на ерекцията, снижаване на половото влечение и оплешивяване.\nЦинк в някои храни\nСтриди 90 мг\nТиквено семе 7,5 мг\nСлънчогледово семе 5 мг\nБадеми 3,1 мг\nЯйца 1,3 мг\nТелешки шол 3,6 мг\nАгнешки бут 3,3 мг


Фактите за биполярно разстройство са от решаващо значение, ако искате да разберете заболяването. Четенето на опит в реалния живот на хората с биполярно може да бъде успокояващо и вдъхновяващо за хората със състоянието, но е важно да запомните, че нито едно преживяване не е едно и също. Има много дезинформация за психичните заболявания онлайн, така че как да отделите факта от фантастиката? Ето някои факти за биполярното разстройство, които всеки трябва да знае.\nБиполярно разстройство: факти и статистика, които всеки трябва да знае\nФактите за биполярно разстройство не са лесни за постигане. Независимо дали става въпрос за погрешно информиран коментар от приятел или безмислен туит, който четете онлайн, лесно е да попаднете в погрешните схващания на хората за това какво всъщност представлява биполярното разстройство. Ето някои факти за биполярно разстройство, за да осигурите малко перспектива.\nСпоред Световната здравна организация, биполярно разстройство е една от първите три причини за хоспитализация при хора на възраст 15-44 години\nИзчислено е, че 5% от световното население е на биполярния спектър, докато само 1-2% са диагностицирани\nБиполярното разстройство е по-често, отколкото може да мислите. Около 4.4% от възрастните в САЩ развиват биполярно разстройство в определен момент от живота си\nПри подрастващите разпространението на биполярно разстройство е по-високо сред жените (3.3%), отколкото при мъжете (2.6%)\nБиполярно е повтарящо се заболяване. Повече от 90% от хората, които преживяват един маниакален епизод, ще продължат да имат друг\nОколо 60-70% от маниакални или хипоманични епизоди възникват преди или след голям депресивен епизод\nЛечението е успешно в повечето случаи. Приблизително 20-30% от хората, които живеят с биполярно разстройство тип I и 15% от тези с биполярно разстройство II изпитват значителни симптоми въпреки спазването на лечението.\nСредната възраст на биполярно начало е 20 както за мъже, така и за жени, въпреки че разстройството може да се развие по всяко време.\nРеално ли е биполярното разстройство? Не сме ли всички настроени?\nНякои хора се чудят дали биполярното разстройство е дори истинско. В крайна сметка, нямаме ли всички добри и лоши дни? Не са ли промени в настроението нормални? Тук развенчаваме някои общи митове с факти за биполярно разстройство.\nМит: Биполярното разстройство не е истинско\nФакт: Всеки изпитва високи и ниски нива, но настроението се "променя" при биполярно разстройство се маркира от специфични симптоми и последствията могат да бъдат тежки. Биполярното разстройство не е плод на въображението; това е признато, лечимо мозъчно разстройство със строги диагностични критерии ("Как се диагностицира биполярно разстройство?"). Той също може да причини много страдания, ако не се управлява добре. Някой с биполярно разстройство не може просто да излезе от него - той се нуждае от правилно лечение.\nМит: Хората с биполярно разстройство не се подобряват\nФакт: Управлението на биполярното разстройство е предизвикателство през целия живот за повечето хора и в момента няма лек. Въпреки това, много хора могат и водят здравословен, щастлив живот с биполярно разстройство и лечение на биполярно разстройство може да бъде високоефективен. Въпреки че в повечето случаи медикаментите се предписват, хората с биполярно изследване установяват, че терапията и промените в начина на живот могат да помогнат на настроенията им да се стабилизират и да се отблъснат от бъдещи епизоди.\nМит: Хората с биполярно разстройство винаги са болни\nФакт: Промените в настроението при биполярно разстройство не винаги се случват в редовни цикли. За някои хора симптоми на мания или хипомания или депресия показват се само веднъж или два пъти годишно. Симптомите могат да бъдат предизвикани от стрес или други външни фактори, като развод, страдание, загуба на работа или злоупотреба с алкохол или наркотици. Обаче нито едно от тези неща всъщност не може да причини биполярно разстройство.\nМит: Децата не могат да получат биполярно разстройство\nФакт: Биполярното разстройство може да бъде диагностицирано на всяка възраст. Значи да, биполярно разстройство при деца съществува. Децата получават лечение по подобен начин на възрастните с биполярно разстройство, въпреки че може да бъде по-трудно да се диагностицира, тъй като показва подобни характеристики на нарушения на дефицита на вниманието, като ADHD.\nОт съществено значение е да получите факти за биполярно разстройство от надеждни източници и да не вярвате на всичко, което четете в интернет. Ако се притеснявате от статистиката на биполярното разстройство или информацията, която намирате онлайн, важно е да обсъдите притесненията си с вашия лекар.\n„Трябва ли синът ми да повтаря детска градина?“\nРешаване дали дете с диагноза нарушение на дефицита на вниманието (ADHD или ADD) трябва да повтор...\nОптимално лечение на СДВХ: Всичко е в детайлите\nАко вие или вашето дете сте диагностицирани с нарушение на дефицита на вниманието (ADHD или ADD),...\nЛечение на СДВХ: търсене на вълшебния куршум\nПреди няколко седмици изпратих имейл на една колежка блогърка, Джен Чой. Чел съм много за родител...


PURASANA - БИО МАСЛО ОТ ЕВКАЛИПТ (Eucalyptus radiata) - 10 мл ✔ Цена — Bio-Market.bg\nPURASANA - БИО МАСЛО ОТ ЕВКАЛИПТ (Eucalyptus radiata) - 10 мл\nПродуктов код: PS5716\nКакво е БИО МАСЛО ОТ ЕВКАЛИПТ (Eucalyptus radiata) - 10 мл от PURASANA ?\nЕтеричното масло от Eucalyptus Radiata има свеж, остър, подобен на камфор аромат. Това масло е лесно да се комбинира с други етерични масла. Маслото идва от Австралия и се извлича от синьо-зелените, овални листа чрез парна дестилация.\nЕтеричното масло от евкалипт има свеж, остър, подобен на камфор аромат. Това масло е лесно да се комбинира с други етерични масла.\nМаслото Eucalyptus Radiata е малко по-меко от Eucalyptus Globulus. Това позволява да се използва като омекотяващо и отхрачващо средство дори при деца. Той е идеално подходящ за използване чрез пулверизиране за лечение на дихателни състояния.\nЕвкалиптът премахва неприятните миризми в дома и също така спомага за освежаване и пречистване на въздуха.\nИдеално по време на настинка\nЕвкалиптът помага при настинки и грип. Поставете няколко капки върху кърпичка или вдишайте, за да улесните дишането.\nВ случай на респираторни заболявания можете да добавите 1 капка етерично масло от евкалипт и 1 капка червена мащерка към топла вода и да вдишвате.\nМаслото от евкалипт се използва чисто или смесено с червена мащерка. Идеално е по време на сауна. Етеричното масло трябва да се добавя към водата, не използвайте чисто върху горещите камъни.\nКато добавка може да се приема 1 капка в малко мед или върху бучка тръстикова захар 1 път дневно.\nЗащо да изберете БИО МАСЛО ОТ ЕВКАЛИПТ (Eucalyptus radiata) - 10 мл от PURASANA ?\nСъстав: Чисто етерично масло от евкалиптово дърво (Eucalyptus radiata sieber ex DC)\nКак да използвам евкалиптово масло, за да дишам по-свободно?\nТака или иначе, от прилагането на няколко капки върху кърпичка до изпаряването в купа с топла вода, възможностите за вдишване на етерични масла насърчават комфорта на дишането.\nУпотреба: Нанесете 3 до 5 капки върху (влажна) кърпичка, шал, възглавница или смесете с топла вода.\nКак да използвам евкалиптово масло като масажно масло?\nЕтерични Масла За Сапун\nТечен Сапун За Тяло\nСлънцезащитен Крем За Татуировки\nPURASANA - БИО МАСЛО ОТ МЕНТА - 10 мл


За нас - ИПУРИ\nИПУРИ е неправителствена организация, която подпомага развитието на приложните изследвания и новаторски технологии, насочени към постигане на по-висок растеж и конкурентоспособност на българската икономика.\nИнститутът се стреми да развива и укрепва взаимовръзките между академията и бизнеса, насърчава и популяризира културата на иновативност и предприемачество.\nДейности на ИПУРИ\nИнститут за Предприемачество, Устойчиво Развитие и Иновации Ви съдейства в областите\nИПУРИ изследва природата и човека, неговите исторически, архитектурни и културни достижения и начините на използването на достиженията на човешкия и природен гений, като поощрява разумното и устойчивото им използване в името на бъдещите поколения.\nИПУРИ предлага обучение и тренинг, като използва съвременни методи и технологии за обучение и подпомага при внедряването и усвояването на информационни системи, методологични разработки, използване на добри практики, свързани с ИТ и комуникационни технологии.\nИПУРИ подпомага национални и международни правителствени и неправителствени организации, бизнеса и публичните органи в процеса на прилагането на политиките и стратегиите, свързани с внедряването на новите технологии.\nИнститут за предприемачество, устойчиво развитие и иновации (ИПУРИ) е сдружение на български юристи, икономисти, политолози, еколози и инженери по информационни и комуникационни технологии. Всички те членуват на лична основа и допринасят за осъществяване на целите на организацията.\nМисията на ИПУРИ е да способства за превръщането на България в Европейска, икономически развита, гражданско-ориентирана държава, базирана на принципите на споделената социална отговорност и устойчиво развитие.\nЦелите на ИПУРИ са да подпомага, насърчава, представлява и защитава общите интереси на отделните региони в България, да разработва стратегии и подпомага МСП, насочени към развитие на предприемачеството и иновациите; да разработва проекти и прилага добри практики в областта на регионалното развитие, социалната интеграция, съхраняването на културно-историческото наследство и биоразнообразието.\nСъс своята дейност Институтът подпомага икономическото развитие и соцалното сближаване в регионите в страната и в Европа; спомага за предоляване на различията между хората в общностите; насърчава заетостта чрез повишаване на компетенциите; способства за развитието и прилагането на политики в областта на предприемачеството и иновациите; възстановява, съхранява и популяризира културно-историческото наследство и биоразнообразието за постигане на устойчиво развитие и благосъстояние на гражданите на Република България.\nИмате въпроси или нужда от съдействие?\nСвържете се с нас с бутона за бърз контакт, екипа ни ще Ви отговори в максимално кратък срок.


Верификация на възрастта/самоличността\nВсички регулирани оператори са длъжни да извършват проверки с цел предотвратяване на кражба на самоличност и измама, както и за да потвърдят, че клиентите са достигнали необходимата възраст за участие в хазартни игри.\nТъй като верифицирането на клиентите е задължително, процедурата ще започне, след като всички нови сметки бъдат регистрирани, и ще се провежда периодично, докато сметките са активни. По този начин ще можем да гарантираме, че данните, с които разполагаме, са верни и актуални. Докато верификацията не бъде успешно завършена, клиентите няма да могат да извършват депозити, да залагат или да участват в хазартни игри (с истински или с виртуални пари).\nВ повечето случаи проверките са напълно автоматизирани, но при някои обстоятелства може да поискаме допълнителна информация. В тези случаи проверките се извършват от сертифицирани фирми на трети страни за проверка на самоличността, така че може да видите съобщение с молба да верифицирате сметката си, като качите документи.\nВ зависимост от вида на верификацията ще е необходимо да ни изпратите следните документи:\nВалидна шофьорска книжка със снимка (съответстващ адрес)\nВалиден паспорт (само страницата със снимката)\nВалидна лична карта (лицевата и задната страна)\nИзвлечение от банкова/спестовна сметка (издадено през последните 3 месеца)\nПисмо за издаване на кредитна/дебитна или предплатена карта (издадено през последните 3 месеца)\nСметка за комунални услуги –напр. за мобилен телефон, вода, газ, електричество (издадена през последните 3 месеца)\nСметка за данъчна такса (издадена през текущата данъчна година)\nДанъчно известие от HMRC (издадено през последните 12 месеца)\nДоговор за наем (издаден през последните 12 месеца)\nДекларация за ипотечен или жилищен кредит\nУдостоверение за застраховка на автомобил, дом, мобилен телефон (издадено през последните 12 месеца)\nФормално писмо за записване или прием в университет (издадено през последните 12 месеца)\nИзвлечение от каталог за пазаруване (издадено през последните 3 месеца)\nДоговор за назначаване или документ за заплата, на който е изобразен адрес (издаден през последните 3 месеца)\nУдостоверение за промяна на името\nДокументите можете да качвате чрез сигурните инструменти на нашия уебсайт или да изпращате чрез имейл на специализираните ни екипи за обслужване на клиенти.\nКакто и при основните проверки при регистрацията, може да бъдете помолени да предоставите допълнителна информация за бъдещи проверки въз основа напр. на сумата, която сте депозирали във Вашата сметка.\nЗа допълнителни подробности относно начина на използване на данните за верификацията моля, прегледайте нашите Общи условия.\nНие сме регулирани от Гибралтарската комисия по хазарта и от Комисията по хазарта в Обединеното кралство.


The O2 Waterfront Apartments - НАЙ-НИСКИ ЦЕНИ от agoda.com\nPlatinum Riverside, 17 Bessemer Place, Greenwich, Лондон, Великобритания, SE10 0FP - Покажи на картата\nИмате въпрос относно The O2 Waterfront Apartments?\nПовече за The O2 Waterfront Apartments\nРазположен в чудесния район Greenwich, The O2 Waterfront Apartments заема удобно място в разглеждане на забележителности, култура, пазаруване център на Лондон. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nThe O2 Waterfront Apartments също така предлага много съоръжения за обогатяване на Вашия престой в Лондон. Безплатен WiFi достъп във всички стаи, съхраняване на багаж, рум-сървиз, семейна стая, зала за пушачи са само част от нещата, които отличават The O2 Waterfront Apartments от останалите хотели в града.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като телевизор с плосък екран, килими, почистващи препарати, стойка за дрехи, безплатно разтворимо кафе. Освен това в хотела можете да се възползвате от множество предложения за приятно прекарване на свободното време. Открийте интригуващата комбинация от професионално обслужване и широка гама удобства в The O2 Waterfront Apartments.


Путин - слаб или силен? - e-vestnik.bg\nПутин – слаб или силен?\nПутин на бизнес конференция в Санкт Петербург. Снимка: официален сайт\nДали Владимир Путин е политически силен или слаб? Въпросът може да изглежда доста странен за обикновения човек в Русия, който вижда в руския президент едва ли не герой от екшън филм – майстор на джудото и на скоковете със забавено отваряне на парашута, безпощаден триумфатор в борбата с опозицията, военен стратег, от чиито закани да прати срещу Киев танкови армади се разтреперва НАТО.\nОт седмици темата отново се обсъжда оживено сред експертите, анализиращи последиците от руското нахлуване в Украйна. Дали Кремъл е целял с действията си в Украйна да предотврати прехвърляне на Майдана в Русия, способно да свали нестабилния й режим – или да демонстрира, че Русия се връща на световната арена като глобална сила с капацитет да разшири своето влияние?\nДискусията започна през април, когато „Форин афеърс“ помести статии на двама академици – Брандън Валериано и Райън Менис; според тях „Путин не е толкова силен, колкото може би изглежда, и още по-важно, колкото сам се надява“. Авторите посочват, че Русия не е придобила нищо ценно с намесата си в Украйна, оръжейните доставки за Иран, опитите за натиск върху Източна Европа чрез износ на енергоносители или кибервойни срещу глобални съперници като САЩ: „Опитът на Русия да осъществи претенциите си за регионални интереси доведе до резултати, които всъщност са в разрез с нейните цели“.\nСъответно, пишат експертите, „ще е грешка да бързаме с мерките срещу уж нарастващата руска заплаха (. . .) Ако продължим подкрепата за нашите съюзници, инвестираме в алтернативни доставчици на енергоносители и развиваме киберзащита, това ще е по-ефикасен начин да укрепим стабилността на международната система, при все че Русия използва сила“.\nСергей Алексашенко, бивш заместник-управител на руската централна банка, не е на това мнение. В коментар за Института „Брукингс“ той откроява два аспекта на руското влияние. Първо, ролята на страната като ключов доставчик на петрол и газ в Европа въпреки икономическата стагнация. Второ, военното превъзходство на Русия в постсъветското пространство. Войната, разпалена от Путин в Източна Украйна, замрази политическата дейност и сви с 20 на сто икономическата дейност в региона.\nАлексашенко посочва също, че демонстрираният от Русия военен потенциал е подтикнал страните от НАТО към допълнителни военни разходи. Ако Западът смята, че Путин и Русия са слаби – казва експертът, – нека лидерите в Европа и САЩ го докажат нагледно на света и на самия руски президент.\nВ дискусията се включиха още трима експерти. Според Павел Баев от Института за изследване на мира в Осло „Русия е слаба (…) А Путин е още по-слаб“. Той добавя: „Путин се озова в класически капан – Русия все повече губи военно надмощие и процесът продължава. Сега за него е необходимо да използва това надмощие възможно най-бързо“.\nПо думите на Баев Путин е съвсем наясно със старателно прикриваното задкулисие на събитията в Кремъл, разкъсван от дребни кавги и борби между собственици на нечестно придобити богатства. Путин схваща, че системата заслужава доверие само до известно ниво. Затова според експерта „властта му е далеч по-уязвима, отколкото може би изглежда“. Макар да не споделя оценката на Алексашенко за икономическата мощ на Русия, Баев е съгласен със становището, че Западът трябва да се държи по-решително с Путин.\nМеждувременно Аманда Таубман пише в мрежовото сп. „Вокс“, че Путин е в ужас от перспективата някой ден да изгуби властта и всъщност демонстрира сила, за да скрие дълбоки системни слабости. Мария Снеговая – журналист и докторант в Колумбийския университет, напротив, смята, че Путин изцяло държи ситуацията под контрол: „Днешният режим в Русия може и да не оцелее в дългосрочна перспектива, но както подметнал веднъж Кейнс, в дългосрочна перспектива всички ще умрем“.\nДебатите дали е слаб Путин или Русия днес не са чисто академичен спор за абстрактни понятия. Слаба, стигнала до упадък Русия ще изисква от Запада да разработи съвсем различни подходи от една силна и издръжлива Русия. Ако Русия е слаба, Кремъл най-вероятно хубаво ще си помисли, преди да поднови военните действия в Украйна, и Западът трябва да вземе мерки, съобразени с това. Ако обаче Русия е силна, както смята Снеговая, един апатичен отговор на Запада при агресия на Москва в Украйна само ще насърчи Кремъл да отиде още по-далеч. А действията на Русия често се диктуват от неясни мотиви, което затруднява разработването на адекватна ответна политика.\nЗатова да зацикляме на темата силна или слаба е всъщност Русия означава да опростим сложните процеси, определящи поведението на Москва. Най-напред, този подход погрешно отъждествява Русия с Путин. Да не забравяме, че за външната политика на Русия са от значение и отношенията на Путин с останалия елит, отношенията на този елит с други елементи на режима, отношенията между режима и руското общество като цяло, а също и оценките на Кремъл за външните заплахи и възможности.\nЗатова Русия може да бъде силна и слаба едновременно – ако използваме тези термини – според момента, проблема и възгледите на всеки заинтересован играч. Важно е също да не се осланяме на тезата на Валериано и Менис, според която „предишното поведение сочи, че руското ръководство ще е все така рационално и сдържано“. Този подход е невъзможно да се използва за оценка на руското нахлуване в Украйна, независимо от спекулациите по повод мотивите на Кремъл. Поведението му изобщо не изглежда последователно.\nПри всяко положение, ако един лидер използва ефективно държавната мощ, това понякога компенсира слабостите на страната, както и да се дефинират те – а неефективното използване на тази мощ може още по-ясно да открои слабостите. На 18 юли например сп. „Икономист“ помести некролог във връзка с кончината на Евгений Примаков, руски политик, дипломат и разузнавач, в който отдаде дължимото на заслугите му.\nПримаков бе съгласен с анексията на Крим от Русия миналата година, но през последните месеци отправи сигнал, че Путин е стигнал твърде далеч в нещата около Украйна. Примаков не търсеше конфронтация, посочва „Икономист“. Русия бе твърде слаба за това. „По-добре е да използваш изкуството на дипломацията, за да надхитриш и да надминеш съперниците си.“ Той смяташе за вулгарна „истеричната войнствена пропаганда“, отприщена от Путин, а пълномащабната конфронтация със Запада – за безполезна, пише списанието. Примаков знаеше до какво води това.


Резултатите от НВО за IV клас в Сливен са най-слаби -\nНачало Новини България Резултатите от НВО за IV клас в Сливен са най-слаби\n07 юни 2022, 9:33\nРезултатите от Националното външно оценяване за IV клас в Сливен са най-слаби. Това стана ясно сднес след като МОН публикува изпитните резултати. В Сливен е най – нисък броя на точките, които учениците са изкарали – 42,99 по Математика и 54,39 по Български език и литература.С най-висок брой точки са Смолян – по Математика- 66,49 и БЕЛ-79,27 , а също и резултатите в София-град-Математика-67,56 точки и по БЕЛ-78,77.\nЧетвъртокласниците имат по-добри познания по български език и литература (БЕЛ) отколкото по математика. Това показват резултатите от тазгодишното национално външно оценяване по двата предмета, съобщават от просветното министерство.\nНад 53 000 деца се явиха на изпитите, които се проведоха съответно на 26 и на 27 май т.г. Резултатите са публикувани днес.\nДобро впечатление прави също тенденцията повече ученици да имат пълен брой точки на отворените въпроси отколкото на затворените. Това показва напредък при най-важните умения – да мислят, да решават задачи, да четат и създават текст.\nРезултатите от изпитите доказват за пореден път, че по математика учениците се справят най-трудно с геометрията, пространственото мислене и практическо прилагане на наученото в реални ситуации.\nПо български език се забелязва обедняване на речника на децата. Все повече са думите, чието значение голяма част от учениците не знаят. Цели 88% от тях например не могат да обяснят значението на думата „пожарникар“, немалко ученици не разпознават значението на думи като „високомерен“, „надменен“, „стеснителен“ „срамежлив“, „горделив“. В езиково отношение най-голямо предизвикателство остава правописът на степенувани прилагателни имена и на съгласни пред беззвучни в средата на думата.\nПредишна статияПревозвачи: Хлябът може да поскъпне заради новите ТОЛ такси\nСледваща статияСпират топлоподаването на Сливен, ще се подменят магистрални трасета